77. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Γ. 156422 της 24/31 Δεκ. 1969 (ΦΕΚ  Β΄ 858) Περί κωδικοποιήσεως αποφάσεων αφορωσών εις την επί μειωμένη τιμή εισιτηρίου διακίνησιν των φοιτητών και μαθητών επί των αστικών και υπεραστικών γραμμών της Χώρας. Έχοντες υπ’ όψιν: 1.Τας διατάξεις της παρ. 9 του άρθρ. 11 του Ν.Δ. 4354/1964, ως συνεπληρώθησαν αύται δια του άρθρ. 2 του Α.Ν. 70/1967. (Αντί για τη σελ. 312,59(γ) Σελ. 312,59(δ) Τεύχος Ζ53-Σελ. 83 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.71-77 2.Την υπ’ αριθ. Θ. 20463/6838/7.8.67 απόφασιν ημών, δι’ ης καθωρίσθησαν λεπτομέρειαι εφαρμογής των διατάξεων του ως άνω Α. Νόμου, ως και την υπ’ αριθ. Γ. 134592/5.5.67 ομοίων ημών. 3.Την υπ’ αριθ. Γ. 209800/28.11.67 ημετέραν απόφασιν ως συνεπληρώθη ή ετροποποιήθη αύτη δια των υπ’ αριθ. Γ. 218830/67/10.1.68, Γ. 113077/ 20.2.68, Γ. 126976/11.4.1968, Γ. 166879/23.8.68, Γ. 181085/21.10.68, Γ. 188941/7.12.68, Γ. 192671/ 14.12.68, Γ. 194323/31.12.1968, Γ. 100395/14.1.69, 104901/28.1.69, Γ. 108525/3.3.69, Δ. 130877/ 16.7.69 και 132294/20.8.69 ομοίων ημών. Αποβλέποντες εις την διευκόλυνσιν του έργου της Κωδικοποιήσεως των σχετικών διατάξεων, δια της ενοποιήσεως εις έν κείμενον των μέχρι τούδε εκδοθεισών και εν ισχύϊ ευρισκομένων αποφάσεων, επί του εν θέματι αντικειμένου, αποφασίζομεν: Ρυθμίζομεν το θέμα του φοιτητικού και μαθητικού εισιτηρίου ως ακολούθως: Δικαιούχοι: 1.Το δικαίωμα χρησιμοποιήσεως των λεωφορείων των αστικών και υπεραστικών γραμμών της Χώρας ως κατωτέρω λεπτομερώς καθορίζεται, επί τη καταβολή μειωμένου αντιτίμου εισιτηρίου, παρέχεται: α)«Στους σπουδαστές των σχολών ανώτατης εκπαίδευσης, συμπεριλαμβανομένων και των μεταπτυχιακών». Η περίπτ. α΄ αντικαταστάθηκε ως άνω από την 31114/535/8-21 Νοεμ. 1983 (ΦΕΚ Β΄ 664) απόφ. Υπ. Συγκοινωνιών. β)Εις τους σπουδαστάς των Σχολών Ανωτέρας Εκπαιδεύσεως Δημοσίων ή Ιδιωτικών ανεγνωρισμένων υπό του Κράτους. Ως Σχολαί Ανωτέρας Εκπαιδεύσεως θεωρούνται άπασαι αι μεταγυμνασιακής φοιτήσεως τοιαύται. Ως προς τας Ιδιωτικάς Σχολάς, αύται δέον να είναι ανεγνωρισμέναι υπό του κράτους και ισότιμοι προς τας αντιστοίχους Δημοσίας τοιαύτας. γ)Εις τους μαθητάς των Δημοσίων Σχολείων Μέσης Εκπαιδεύσεως, των τούτοις εξομοιουμένων Δημοσίων Τεχνικών Σχολών Επαγγελματικής Εκπαιδεύσεως, ως και των παρά του Κράτους ανεγνωρισμένων Νυκτερινών Ιδιωτικών Τεχνικών Σχολών Επαγγελματικής Εκπαιδεύσεως, εφ’ όσον δεν υφίστανται εν τη αυτή πόλει αντίστοιχοι (νυκτεριναί) Δημόσιαι Σχολαί. «δ)Στους ιεροσπουδαστές των Σχολείων και Σχολών δημόσιας εκκλησιαστικής εκπαίδευσης» Η περίπτ. δ΄ αντικαταστάθηκε ως άνω από την 16463/721/17-24 Ιουλ. 1984 (ΦΕΚ Β΄ 512) απόφ. Υπ. Συγκοινωνιών. Σελ. 312,60(δ) Τεύχος Ζ53-Σελ. 84 ε)Κατ’ εξαίρεσιν παρέχεται εις τους μαθητάς των Σχολών των εξής Ιδρυμάτων: 1)Φάρου Τυφλών. 2)Οργανώσεως Αγροτικής και Τεχνικής Εκπαιδεύσεως Τυφλών. 3)Εθνικού Ιδρύματος Προστασίας Κωφαλάλων. 4)Ιδρύματος Προστασίας Απροσαρμόστων Παίδων «Η ΘΕΟΤΟΚΟΣ» και 5)Εθνικού Ιδρύματος Αποκαταστάσεως Αναπήρων. Ομοίως ενεκρίθη ο εφοδιασμός των μαθητών του Α΄ και Β΄ Νυκτερινού Οικονομικού Γυμνασίου του Συλλόγου Εμποροϋπαλλήλων Αθηνών, δια δελτίων μειωμένου μαθητικού εισιτηρίου, δια της υπ’ αριθ. Γ-111403/70 αποφ. Υπ. Συγκοινωνιών (ΦΕΚ Β΄ 285). Παρεχόμενον Δικαίωμα: 2.Οι κατά τα άνω δικαιούμενοι δελτίου φοιτητικού ή μαθητικού εισιτηρίου, κατά περίπτωσιν, εφωδιαζόμενοι δια τοιούτου δελτίου, καταβάλλουν εις τα λεωφορεία το ήμισυ (50%) της ισχυούσης εκάστοτε τιμής εισιτηρίου εφ’ εκάστης αστικής ή υπεραστικής γραμμής, δι’ ας ισχύει το δελτίον τούτο. 3.Δεν ανανεούται το δελτίον των μη προαγομένων σπουδαστών. Φοιτητικόν Δελτίον: 4.Τύπος δελτίου. Από της παρούσης σπουδαστικής περιόδου 196970 καθιερούται νέος τύπος δελτίου φοιτητικού εισιτηρίου χρώματος ΡΟΖ διαστάσεων 12,5Χ8 μ. διαρκείας 4 ετών, του δελτίου τούτου ανανεουμένου κατά την αρχήν εκάστου σπουδαστικού έτους και θεωρουμένου άπαξ του έτους, εν μηνί Μαρτίω, παρά των Γραμματειών των οικείων Σχολών. Ο τύπος του δελτίου φοιτητικού και μαθητικού εισιτηρίου, δια το σπουδαστικόν έτος 197071 καθωρίσθη δια της υπ’ αριθ. Γ. 128463/ 4157/70 αποφ. Υπ. Συγκοινωνιών (ΦΕΚ Β΄ 620). Βλέπε και σχόλιο κατωτέρω στο τέλος της παρ. 15. 5.Η εκτύπωσις των εν λόγω δελτίων διενεργείται υπό του ΟΕΑΣ κατόπιν δημοσίου μειοδοτικού διαγωνισμού. 6.Ο εφοδιασμός των Σχολών δια των εν λόγω δελτίων διενεργείται υπό του ΟΕΑΣ, βάσει εγγράφων δηλώσεων των οικείων Σχολών, περί του αναγκαιούντος αριθμού δελτίων και τη καταβολή του αντιτίμου αυτών. 7.Η συμπλήρωσις, η διάθεσις και η κατά τ’ ανωτέρω θεώρησις τούτων διενεργείται παρά των Γραμματειών των οικείων Σχολών, τη ευθύνη αυτών. 21.Ζ.α.77 Κοινά Ταμεία Εκμεταλλεύσεως Λεωφορείων (ΚΤΕΛ) «8.Τα δελτία φοιτητικού εισιτηρίου ισχύουν από την 1 Ιανουαρίου έως τις 31 Δεκεμβρίου κάθε έτους, αφαιρουμένων των 2 μηνών των θερινών διακοπών Ιουλίου και Αυγούστου. Κατ’ εξαίρεση ισχύουν για ολόκληρο το έτος τα δελτία φοιτητικού εισιτηρίου: α)Των επί πτυχίω φοιτητών όλων των ανωτάτων σχολών. β)Των πεμπτοετών της Ιατρικής και της Ανωτάτης Γεωπονικής Σχολής. γ)Των τεταρτοετών φοιτητών της Κτηνιατρικής Σχολής του Αριστοτελείου Πανεπιστημίου Θεσσαλονίκης. δ)Των τελειοφοίτων της Πολυτεχνικής Σχολής του Αριστοτελείου Πανεπιστημίου Θεσσαλονίκης ε)Των φοιτητών του Εθνικού Μετσοβίου Πολυτεχνείου. στ)Των δευτεροετών των Ταχυδρομικών Σχολών Αθηνών και Θεσσαλονίκης. ζ)Των σπουδαστριών της Σχολής Επισκεπτριών Αδελφών Νοσοκόμων. η)Των σπουδαστριών των Σχολών Μαιών. θ)Των πρωτοετών και δευτεροετών φοιτητών του Β΄ τμήματος της ΣΕΛΕΤΕ. ι)Των σπουδαστών και των τεσσάρων ετών της Ανωτέρας Σχολής Εκπαιδευτικών Τεχνολόγων Μηχανικών. ια)Των σπουδαστριών της Σχολής Αδελφών Νοσοκόμων του Γενικού Νοσοκομείου Αθηνών «ΒΑΣΙΛΕΥΣ ΠΑΥ ΛΟΣ», καθώς και σε όσες άλλες περιπτώσεις αι Σχολαί παρατείνουν τα μαθήματα ή τας εργαστηριακάς και πρακτικάς ασκήσεις κατά τους θερινούς μήνες. Επί των φοιτητικών δελτίων των σπουδαστών των ανωτέρω Σχολών, υπευθύνη των Γραμματειών αυτών, τίθεται σφραγίς με την ένδειξη: ΙΣΧΥΕΙ ΚΑΙ ΚΑΤΑ ΤΟΥΣ ΘΕΡΙΝΟΥΣ ΜΗΝΕΣ Εν ……….. τη …….. 19    ΤΣ (ΥΠΟΓΡΑΦΗ) Η παρ. 8 αντικαταστάθηκε από την 20027/1006/81/31 Ιουλ.-19 Αυγ. 1981 (ΦΕΚ Β΄ 483) απόφ. Υπ. Συγκοινωνιών. 9.(Καταργήθηκε το πρώτο εδάφιο από την 20027/1006/81/1981). Τα φοιτητικά δελτία των τελειοφοίτων οίτινες ήρξαντο των πτυχιακών εξετάσεων και δεν επεράτωσαν ταύτας ισχύουν δι’ εν σπουδαστικόν έτος, πέραν του χρόνου της κανονικής φοιτήσεως. 10.Τα δελτία ταύτα ισχύουν δι’ απάσας τας αστικάς λεωφορειακάς γραμμάς της περιοχής, ένθα η έδρα της εκδούσης ταύτα Σχολής, ως και δια την ή τας υπεραστικάς γραμμάς, οίτινες συνδέουν την μόνιμον κατοικίαν του φοιτητού με την πόλιν ένθα η έδρα της ην φοιτά Σχολής. Εις την δευτέραν περίπτωσιν εκτός της επιδείξεως του δελτίου φοιτητικού εισιτηρίου θα προσάγηται και το δελτίον Αστυν. Ταυτότητος, εξ ης διαπιστούται η μόνιμος κατοικία του φοιτητού. Εις ην περίπτωσιν η μόνιμος κατοικία του φοιτητού είναι διάφορος της αναγραφομένης εις την αστυνομικήν ταυτότητα, λόγω μετοικίσεως αυτού, ούτος δέον να είναι εφωδιασμένος και δια βεβαιώσεως της οικείας Αστυν. Αρχής, περί του γεγονότος τούτου. Μαθητικόν Δελτίον. 11.Κατά το σχολικόν έτος 1969-70, ο τύπος μαθητικού εισιτηρίου, από απόψεως διαστάσεων και εγγραφών παραμένει ο από του έτους 1967 καθιερωθείς δια της υπ’ αριθ. 209800/67 αποφάσεως ημών, είναι δε χρώματος λευκού-κρεμ. 12.Η έκδοσις των μαθητικών δελτίων των ισχυόντων δια τας αστικάς περιοχάς Πρωτευούσης και της πόλεως Θεσσαλονίκης διενεργείται αντιστοίχως παρά του ΕΚΤΕΛ και ΟΑΣΘ, παρά των οποίων θα εφοδιάζωνται αι οικείαι Σχολαί, βάσει εγγράφων δηλώσεών των, περί του αναγκαιούντος αριθμού δελτίων και τη καταβολή του αντιτίμου αυτών. 13.Η έκδοσις των δελτίων, δια τας λοιπάς περιοχάς, θα πραγματοποιήται μερίμνη των Διευθυντών των οικείων Σχολών, βάσει των δι’ ημετέρων αποφάσεων καθοριζομένων εξωτερικών χαρακτηριστικών των μαθητικών δελτίων. 14.Η συμπλήρωσις, η διάθεσις ως και η θεώρησις τούτων θα διενεργήται παρά των Διευθυντών των οικείων Σχολών, εκτός των μαθητικών δελτίων των ισχυόντων δια την αστικήν περιοχήν Αθηνών-Πειραιώς-Περιχώρων, των οποίων η θεώρησις διενεργείται παρά του ΕΚΤΕΛ, βάσει ονομαστικής καταστάσεως των δικαιούχων μαθητών, εις ας θα αναγράφωνται δι’ ένα έκαστον τούτων, τα επί των δελτίων αναγραφόμενα στοιχεία. 15.Η κατά τα άνω θεώρησις των δελτίων δέον να συντελήται εντός του μηνός Φεβρουαρίου. Μετά την 15ην Μαρτίου δεν ισχύουν τα μη θεωρημένα δελτία. Με την παρ. 3 της 31114/8-21 Νοεμ. 1983 (ΦΕΚ Β΄ 664) απόφ. Υπ. Συγκοινωνιών ορίστηκε, ότι: «Τα Δελτία Φοιτητικού και Μαθητικού Εισιτηρίου ισχύουν στο εξής και χωρίς την προβλεπόμενη από τις παραγράφους 4 και 15 της αριθ. Γ-156422/69 κανονιστικής απόφασης του Υπουργού Συγκοινωνιών, θεώρησή τους». 16.Τα μαθητικά εισιτήρια ισχύουν δι’ όσας αστικάς γραμμάς συνδέουν τον τόπον της διαμονής του μαθητού με το Σχολείον, εις το οποίον φοιτά και δια μίαν υπεραστικήν γραμμήν ήτοι: την συνδέουσαν τον τόπον της κατοικίας του με την πόλιν ένθα η  (Αντί για τη σελ. 312,61(ε) Σελ. 312,61(ζ) Τεύχος Ζ53-Σελ. 85 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.77 έδρα του Σχολείου, εις ο φοιτά, τη επιδείξει μόνον του ειδικού δελτίου μαθητικού εισιτηρίου, άνευ ουδενός ετέρου περιορισμού, ως προς τον αριθμόν των πραγματοποιουμένων καθ’ εκάστην μετακινήσεων. Δια της υπ’ αριθ. Γ. 32958/2059 της 12/18  Νοεμ. 1974   (ΦΕΚ Β΄ 1208)  αποφ.  Υπ.  Μεταφορών και Επικοινωνιών ενεκρίθη όπως, τα δελτία μαθητικών εισιτηρίων των μαθητών των Δημοσίων Τεχνικών Σχολών, ισχύουν δι’ απάσας τας αστικάς λεωφορειακάς γραμμάς της περιοχής, ένθα η έδρα της Σχολής, εις ην ούτοι φοιτούν. 17.«Τα μαθητικά εισιτήρια ισχύουν μόνον κατά την διάρκειαν της σχολικής περιόδου, ως αύτη καθορίζεται υπό των οικείων κατά περίπτωσιν Υπηρεσιών, πλην των Κυριακών και επισήμων εορτών. Τα δια τας υπεραστικάς γραμμάς εκδοθέντα και εφεξής εκδιδόμενα, ισχύουν και κατά τας ως άνω ημέραςαργίας». Η παρ. 17 αντικατεστάθη ως άνω δια της υπ’ αριθ. 3897/432 της 26 Φεβρ./10 Μαρτ. 1972 αποφ. Υπ. Ναυτιλίας, Μεταφορών κλπ. (ΦΕΚ Β΄ 217). 18.Κατ’ εξαίρεσιν της ανωτέρω διατάξεως τα δελτία των μαθητικών εισιτηρίων των κάτωθι Σχολών ισχύουν ως ακολούθως: α)Των μαθητών της Δημοσίας Σχολής Θαλαμηπόλων και κατά τας Κυριακάς-Επισήμους Εορτάς και λοιπάς ημέρας αργίας. β)Των μαθητριών του 2ου κύκλου σπουδών (Μαΐου - Οκτωβρίου) Ταχυρύθμου Εκπαιδεύσεως της Σχολής Επιμορφώσεως Εμποροϋπαλλήλων Αθηνών, κατά την θερινήν περίοδον. γ)Των μαθητών της Σχολής Εργοδηγών-Μηχανολόγων-Ηλεκτρολόγων ΣΕΛΕΤΕ και κατά τους μήνας Ιούλιον και Αύγουστον. δ)Των μαθητριών των Κέντρων Εργαζομένου Κοριτσιού καθ’ άπαν το έτος. ε)Των μαθητών των Δημοσίων Σχολείων Εμπορικού Ναυτικού μέχρι της 15ης Αυγούστου και κατά τας Κυριακάς και λοιπάς αργίας. ς)Των μαθητριών Σχολών Βοηθών Νοσοκόμων ως και των μαθητών των Δημοσίων Τεχνικών Σχολών Βοηθών Εργοδηγών της Χώρας καθ’ άπαν το έτος και κατά τας Κυριακάς και λοιπάς αργίας. Επί των δελτίων των σπουδαστών των εν λόγω Σχολών, τίθεται, μερίμνη των Γραμματειών αυτών σφραγίς με την ανάλογον κατά τα ανωτέρω ένδειξιν. Σελ. 312,62(ζ) Τεύχος Ζ53-Σελ. 86 «ζ)Των μαθητών της Μέσης Τεχνικής και Επαγγελματικής Εκπαίδευσης (Τεχνικών και Επαγγελματικών Σχολών και Λυκείων) σε όλες τις αστικές λεωφορειακές γραμμές της περιοχής όπου είναι η έδρα της Σχολής που φοιτούν. η)Των μαθητών των Εκπαιδευτικών Μονάδων Μαθητείας του ΟΑΕΔ σε όλες τις αστικές λεωφορειακές γραμμές της περιοχής όπου είναι η έδρα της Σχολής που φοιτούν και κατά τη διάρκεια της θερινής περιόδου. Τα εδάφ. ζ΄ και η΄ προστέθηκαν ως άνω από την 36898/1395/82/5 Νοεμ./31 Δεκ. 1982 (ΦΕΚ Β΄ 1071) απόφ. Υπ. Συγκοινωνιών  «θ΄ των μαθητών των δημοσίων και ιδιωτικών νυκτερινών σχολείων σε όλες τις αστικές λεωφορειακές γραμμές της περιοχής όπου η έδρα του σχολείου στο οποίο φοιτούν» Η περίπτ. θ΄ προστέθηκε από την 31114/ 535/8-21 Νοεμ. 1983 (ΦΕΚ Β΄ 664) απόφ. Υπ. Συγκοινωνιών. Τελικαί Διατάξεις: 19.Απαγορεύεται εις τους μαθητάς και σπουδαστάς τους εφωδιασμένους κατά τα άνω δια δελτίου καταβολής μειωμένου εισιτηρίου να καταλαμβάνουν θέσιν καθημένου επιβάτου εις τα αστικά λεωφορεία, εφ’ όσον εντός αυτών ίστανται όρθια πρόσωπα των ειδικών κατηγοριών (ανάπηροι εν γένει, ιερωμένοι, υπερήλικες, γυναίκες εις κατάστασιν εγκυμοσύνης ή φέρουσαι νήπια εις τας αγκάλας αυτών κλπ.). 20.Οι φοιτηταί και σπουδασταί υποχρεούνται, άνευ οχλήσεως να εγείρωνται της θέσεώς των και να παραχωρούν ταύτην εις τα ως άνω πρόσωπα, ευθύς ως ήθελον εισέλθει ταύτα εις τα λεωφορεία ή όταν ο εισπράκτωρ του οχήματος υποδείξη τούτο, εις ην περίπτωσιν δεν έχουν αντιληφθή την εντός του οχήματος παρουσίαν προσώπων της ως άνω κατηγορίας. 21.Το προσωπικόν κινήσεως και ελέγχου των αστικών λεωφορείων εντέλλεται, όπως μεριμνά δια την τήρησιν των δια της παρούσης διατασσομένων, αναφέρη δε αρμοδίως πάσαν περίπτωσιν φοιτητού ή μαθητού, μη συμμορφουμένου προς τα ανωτέρω. Εις την σχετικήν αναφοράν του θα μνημονεύη τον αριθμόν του δελτίου, το ονοματεπώνυμον του φοιτητού ή μαθητού και την Σχολήν εις ην φοιτά. 22.Αι εν αρχή μνημονευόμεναι αποφάσεις, καθ’ ο μέρος αναφέρονται εις το δια της παρούσης ρυθμιζόμενον θέμα, παύουν ισχύουσαι. 23.Η παρούσα δημοσιευθήτω δια της Εφημερίδος της Κυβερνήσεως. 21.Ζ.α.77 Κοινά Ταμεία Εκμεταλλεύσεως Λεωφορείων (ΚΤΕΛ) 